laion/Wikipedia-Exotic huggingface dataset:
তৈরি সফটওয়্যার

তৈরি সফটওয়্যার (ইংরেজি: Off-the-shelf software) হল জনসাধারণের জন্য উন্মুক্ত বাজার থেকে কিনে তাৎক্ষণিকভাবে ব্যবহারযোগ্য সফটওয়্যার, অ্যাপ্লিকেশন বা প্রোগ্রামসমষ্টি যা বিভিন্ন ব্যবসার কাজে খাপ খাইয়ে নিয়ে কাজ চালানো সম্ভব। এগুলি সাধারণত বিপুল পরিমাণে উৎপাদিত হয় এবং ফলে এদের প্রাথমিক দামও তুলনামূলকভাবে অনেক কম। এগুলি সাধারণত ব্যবহারকারী-বান্ধব হয়ে থাকে, ফলে এগুলি সহজেই ব্যবহারযোগ্য। এগুলিকে কম্পিউটার যন্ত্রে অন্তর্স্থাপন (ইনস্টলেশন) করার আগে চাহিদামাফিক পরিবর্তন বা উন্নয়ন করার অবকাশ থাকে না। অন্যদিকে চাহিদামাফিক সফটওয়্যারগুলির দাম অনেক বেশি পড়ে। এগুলি নির্মাতা প্রতিষ্ঠানগুলি রক্ষণাবেক্ষণমূলক সেবাও প্রদান করে থাকে। তাই বিনিয়োগের ঝুঁকি এড়াতে বড় বড় ব্যবসা প্রতিষ্ঠানগুলি সাধারণত তৈরি সফটওয়্যার ক্রয় করে থাকে। তবে তৈরি সফটওয়্যারগুলি ক্রয় করা বা ভাড়া নেবার জন্য বিক্রেতার বা নির্মাতার যে অনুমোদন (লাইসেন্স) লাগে, তার জন্য ও পরবর্তীতে এটিকে রক্ষণাবেক্ষণের জন্য বারংবার অতিরিক্ত অর্থ বা ফি পরিশোধ করতে হতে পারে, যেগুলি তৈরি সফটওয়্যারের সামগ্রিক খরচ বাড়িয়ে দেয়। তৈরি সফটওয়্যারে কোনও পরিবর্তন সাধন করলে এর মেরামতের নিশ্চয়তা বা ওয়ারেন্টি বাতিল হয়ে যেতে পারে। গ্রাহকের বা ক্রেতার ব্যবসার বিবর্তনের সাথে সাথে তৈরি সফটওয়্যারের পরিবর্তন আনা সম্ভব হয় না। বরং উলটো কোনও তৈরি সফটওয়্যার নির্মাতা তার পণ্যটিতে এমন পরিবর্তন বা "আপগ্রেড" (উন্নততর সংস্করণ) আনতে পারেন, যা হয়ত নির্দিষ্ট গ্রাহকের কাছে অপ্রয়োজনীয়, এবং গ্রাহককে এই নতুন সংস্করণের জন্য অতিরিক্ত ফি দিতে হতে পারে এবং অনেক উপাত্ত স্থানান্তর করতে হতে পারে, যা কষ্টসাধ্য, খরুচে ও সময়ক্ষেপণকারী। তৈরি সফটওয়্যারগুলি বিভিন্ন ধরনের ব্যবসা প্রতিষ্ঠানের বিভিন্ন ধরনের চাহিদার কথা মাথায় রেখে বানানো হয় বলে এগুলিতে বহু ডজন ফিচার বা বৈশিষ্ট্য থাকে, যেগুলি হয়ত কোনও নির্দিষ্ট ব্যবসা প্রতিষ্ঠানের কোনও কাজেই লাগে না। মার্কিন যুক্তরাষ্ট্রে তৈরি সফটওয়্যার (বা কম্পিউটার সেবা এমনকি হার্ডওয়্যার) ধরনের সামগ্রীগুলিকে "কমার্শিয়াল অফ-দ্য-শেলফ" (Commercial off-the-shelf বা সংক্ষেপে COTS) অর্থাৎ "বাণিজ্যিকভাবে লভ্য তৈরি দ্রব্য" বলা হয় এবং এগুলির উপর কেন্দ্রীয় সরকারের নীতিমালা থাকে। মাইক্রোসফট উইন্ডোজ বা অ্যান্টিভাইরাস সফটওয়্যার হল এ ধরনের তৈরি সফটওয়্যারের উদাহরণ। যদি কোনও বাণিজ্যিকভাবে লভ্য তৈরি সফটওয়্যারে এর ক্রেতা বা গ্রাহক তার প্রয়োজনমাফিক পরিবর্তন সাধন করিয়ে নেন, তাহলে সেটিকে মার্কিনী ইংরেজি পরিভাষায় "মডিফাইড অফ-দ্য-শেলফ" (Modified off-the-shelf) অর্থাৎ "পরিবর্তিত তৈরি সফটওয়্যার" নামে ডাকা হয়। এক্ষেত্রে সফটওয়্যার রক্ষণাবেক্ষণের দায়িত্ব ক্রেতার উপর বর্তায়। McKinney, Dorothy "Impact of Commercial Off-The-Shelf (COTS) Software and Technology on Systems Engineering" ওয়েব্যাক মেশিনে আর্কাইভকৃত ৩১ জুলাই ২০২০ তারিখে, Presentation to INCOSE Chapters, August 2001. Accessed January 28, 2009. "2.101 Definitions", U.S. Federal Acquisition Regulations, ২০১৭-০১-৩০ তারিখে মূল থেকে আর্কাইভ করা, সংগ্রহের তারিখ ২০১৭-০২-০১ উদ্ধৃতি টেমপ্লেট ইংরেজি প্যারামিটার ব্যবহার করেছে (link) চাহিদামাফিক সফটওয়্যার (ইংরেজি Custom software কাস্টম সফটওয়্যার) মুক্ত সফটওয়্যার (ইংরেজি Free Software ফ্রি সফটওয়্যার) বিনামূল্যের সফটওয়্যার (ইংরেজি Freeware ফ্রিওয়্যার)
জয়ন্তিয়া ভাষা

জয়ন্তিয়া (প্নার নামেও পরিচিত) একটি অস্ট্রো-এশীয় ভাষা যা ভারত ও বাংলাদেশে জয়ন্তিয়া জনগোষ্ঠীর লোকেদের কথ্য ভাষা৷ ভোঈ ভারতের মেঘালয় রাজ্যের রী ভোঈ জেলার জয়ন্তিয়াভাষী লোকেদের কথ্য উপভাষা৷ জয়ন্তিয়া ভাষাতে ৩০টি বর্ণমালা আছে যার মধ্যে ৭টি স্বরবর্ণ ও ২৩টি ব্যঞ্জনবর্ণ উপস্থিত৷ নীচে তালিকাভুক্ত অন্যান্য শব্দগুলো হল ধ্বনিগত উপলব্ধি। বন্ধনীর ধ্বনিগুলো হল ধ্বনিগত উপলব্ধি এবং স্ল্যাশের ধ্বনিগুলো হল ধ্বনি। এছাড়াও একটি ডিপথং আছে: /ia/ ভোঈ এই ভাষার একটি বিচ্ছিন্ন উপভাষা হলেও আরো ১৪টি উপভাষার অস্তিত্ব পাওয়া যায়৷ সেগুলো হলো - নারতিয়াং, নঞ্জঙ্গি, নংবা, মিনসো, শিলিয়াং, মিনতাং, শাংপুং, জোয়াই, রিম্বাই, সুতঙা, নংখ্লিয়ে, লাকাডং, নারপু, সাইপুং৷ জয়ন্তিয়া ভাষায় পদাংশের বিন্যাসের ক্ষেত্রে কমপক্ষে একটি একককেন্দ্র স্বরধ্বনি থাকে; সর্বাধিক দুটি ব্যাঞ্জনধ্বনির জটিল আরম্ভ, একটি সংযুক্ত স্বরকেন্দ্র ও একটি অন্ত ব্যাঞ্জন থাকে৷ দ্বিতীয় প্রকারে, আরম্ভের ব্যাঞ্জনধ্বনির ঠিক পরেই পদাংশের নাসিক্য বা কম্পনজাত বা পার্শ্বীয় পদাংশের প্রয়োগ করা হয় যা পদের অবশিষ্টাংশরূপে কাজ করে৷ বাংলাদেশের সিলেট জেলার উত্তরাংশে জৈন্তাপুর উপজেলা ও তৎসংলগ্ন অঞ্চলে প্রায় ৮,০০০ জয়ন্তিয়াভাষী জনগোষ্ঠীর বাস৷ ভারতের মেঘালয় রাজ্য জয়ন্তিয়া জনজাতির মূলক্ষেত্র৷ রাজ্যটিতে ৩১৬৮৬৩ জন জয়ন্তিয়াভাষী বাস করেন৷ পূর্ব জৈন্তিয়া পাহাড় জেলা - ১০০০৬১ (৮১.৩৯%) পশ্চিম জৈন্তিয়া পাহাড় জেলা - ২১১৩৩৫ (৭৭.৬৪%) পূর্ব খাসি পাহাড় জেলা - ৪৮৮২ (০.৫৯%) রী ভোঈ জেলা - ৫৩৭ (০.২১%) এছাড়া আসামে ২১৬৯ জন বাস করেন, যার মধ্যে পশ্চিম কার্বি আংলং জেলাতে ১৯৩৭(০.৬৬%) লোক বসবাস করেন৷ https://joshuaproject.net/people_groups/12654/BG "Statement 1: Abstract of speakers' strength of languages and mother tongues - 2011"। www.censusindia.gov.in। Office of the Registrar General & Census Commissioner, India। সংগ্রহের তারিখ ২০১৮-০৭-০৭।  হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "জয়ন্তিয়া"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  Sidwell, Paul. (2005). The Katuic languages: classification, reconstruction and comparative lexicon. LINCOM studies in Asian linguistics, 58. Muenchen: Lincom Europa. আইএসবিএন ৩-৮৯৫৮৬-৮০২-৭ Ring, Hiram (২০১২)। "A phonetic description and phonemic analysis of Jowai-Pnar" (ইংরেজি ভাষায়): 133–175।  https://www.academia.edu/2040472/A_phonetic_description_and_phonemic_analysis_of_Jowai-Pnar http://www.censusindia.gov.in/2011census/C-16.htmll Choudhary, Narayam Kumar (২০০৪)। dot com/2007/03/word-order-in-pnar.pdf Word Order in Pnar |url= এর মান পরীক্ষা করুন (সাহায্য) (পিডিএফ) (গবেষণাপত্র)। Jawaharlal Nehru University। পৃষ্ঠা 87। সংগ্রহের তারিখ ২০০৯-০৮-১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] Ring, Hiram (২০১৫)। A Grammar of Pnar (গবেষণাপত্র)। Nanyang Technological University। উদ্ধৃতি টেমপ্লেট ইংরেজি প্যারামিটার ব্যবহার করেছে (link) http://projekt.ht.lu.se/rwaai RWAAI (অস্ট্রোএশিয়াটিক ইনট্যাঞ্জিবল হেরিটেজের রিপোজিটরি এবং ওয়ার্কস্পেস) RWAAI ডিজিটাল আর্কাইভে http://hdl.handle.net/10050/00-0000-0000-0003-D187-C@view Pnar হিরাম রিং দ্বারা সংকলিত Pnar DoReCo কর্পাস । ট্রান্সক্রিপশন সহ বর্ণনামূলক পাঠ্যের অডিও রেকর্ডিংগুলি ফোন স্তরে সময়-সারিবদ্ধ, অনুবাদ, এবং সময়-সারিবদ্ধ রূপগত টীকা।
প্রাইম মেডিকেল কলেজ

প্রাইম মেডিকেল কলেজ বাংলাদেশের উত্তরাঞ্চলের রংপুরে অবস্থিত একটি বেসরকারি মেডিকেল কলেজ। এটি রংপুর শহরের পশ্চিম প্রান্তে পীরজাদাবাদ নামক স্থানে অবস্থিত। এটি রাজশাহী মেডিকেল বিশ্ববিদ্যালয়ের মেডিসিন অনুষদের অধীন অধীভুক্ত। কলেজটি পাঁচ বছর মেয়াদি ব্যাচেলর অব মেডিসিন, ব্যাচেলর অব সার্জারি (এমবিবিএস) কোর্সে শিক্ষা প্রদান করে। সকল স্নাতক শিক্ষার্থীদের কলেজের পাশে অবস্থিত হাসপাতালে এক বছরের ইন্টার্নি শিক্ষা বাধ্যতামুলক। এ ডিগ্রি বাংলাদেশ মেডিকেল ও ডেন্টাল কাউন্সিল কর্তৃক স্বীকৃত। ২০০৮ সালে প্রাইম মেডিকেল কলেজটি প্রতিষ্ঠা করেন এবং একই বছর এর শিক্ষা কার্যক্রম শুরু হয়। প্রাইম মেডিকেল কলেজটি রংপুর সিটি কর্পোরেশনের পশ্চিম প্রান্তে পীরজাদাবাদ নামক স্থানের রংপুর-বদরগঞ্জ সড়কের পাশে অবস্থিত। ক্যাম্পাসের প্রধান ভবনগুলো হলঃ একাডেমিক ভবন, পুরুষ এবং মহিলাদের জন্য পৃথক হোস্টেল এবং ৭৫০ শয্যা বিশিষ্ট প্রাইম মেডিকেল কলেজ হাসপাতাল। ২০০৮ সালে বাংলাদেশের স্বাস্থ্য ও পরিবার কল্যাণ মন্ত্রণালয় প্রাইম মেডিকেল কলেজকে শিক্ষা কার্যক্রম পরিচালনা করার অনুমতি দেয়। স্বাস্থ্য মন্ত্রণালয় প্রতি বছর ১২৫ জন শিক্ষার্থী রাজশাহী মেডিকেল বিশ্ববিদ্যালয়ের অধীনে ভর্তির অনুমতি দিয়েছে। ২০১৮-২০১৯ শিক্ষা বছর থেকে প্রাইম মেডিকেল কলেজ রাজশাহী মেডিকেল বিশ্ববিদ্যালয়ের অধীনে পরিচালিত হচ্ছে। ২০১০ সাল থেকে কলেজটি বাংলাদেশ মেডিকেল এন্ড ডেন্টাল কাউন্সিল স্বীকৃত ব্যাচেলর অব মেডিসিন, ব্যাচেলর অব সার্জারি (এমবিবিএস) ডিগ্রি প্রদান করছে। বাংলাদেশের মেডিকেল কলেজসমূহের তালিকা "College Information" (পিডিএফ)। pmc-bd.org (ইংরেজি ভাষায়)। ২২ সেপ্টেম্বর ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ৩০ জুন ২০২০।  "Executive Director – Prime Medical College, Rangpur, Bangladesh." (ইংরেজি ভাষায়)। ২০১৮-০৯-০১ তারিখে মূল থেকে আর্কাইভ করা। সংগ্রহের তারিখ ২০১৯-০১-০৫।  "Our Facilities"। Prime Medical College (ইংরেজি ভাষায়)। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০১৫।  "Hospital"। Prime Medical College (ইংরেজি ভাষায়)। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০১৫।  "Permissions and Affiliations" (পিডিএফ)। pmc-bd.org। ১ জুলাই ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ৩০ জুন ২০২০।  প্রাতিষ্ঠানিক ওয়েবসাইট ওয়েব্যাক মেশিনে আর্কাইভকৃত ৩০ জুন ২০২০ তারিখে
নবজ্যোত কৌর সিধু

নবজ্যোত কাউর সিধু একজন ভারতীয় রাজনীতিবিদ এবং পাঞ্জাব আইন পরিষদের সাবেক সদস্য। ২০১২ সালে অমৃতসর থেকে ভারতীয় জনতা পার্টির প্রার্থী হিসাবে তিনি নির্বাচিত হন। প্রধান সংসদ সচিব নিযুক্ত হন। তিনি পেশায় চিকিৎসক এবং রাজনীতিতে যোগ দিয়ে ২০১২ সালের জানুয়ারিতে পদত্যাগ করার আগে পাঞ্জাব স্বাস্থ্য বিভাগের দায়িত্ব পালন করেন৷ তিনি সাবেক ক্রিকেটার এবং কংগ্রেস নেতা নবজ্যোত সিং সিধু বিয়ে করেছেন। তাদের কারান এবং রাবিয়া নামে একটি ছেলে ও মেয়ে আছে৷ একটি পোস্টে মুখ্যমন্ত্রী প্রকাশ সিং বাদলকে আক্রমণ করার পরে তিনি অন্য একটি ফেসবুক পোস্টে মাধ্যমে বিজেপি থেকে পদত্যাগের ঘোষণা দেন। তার স্বামী, ক্রিকেটার, রাজনীতিবিদ নবজোট সিং সিধু| নবজ্যোত কাউর সিধু, 1 এপ্রিল 2016 তারিখে একটি পোস্টে বার্তা দিয়েছিলেন এতে বলা হয়, "অবশেষে আমি বিজেপি থেকে পদত্যাগ করেছি। বোঝা শেষ"৷ নবজোট কারা একটি স্টিং অপারেশন মাধ্যমে মোহালি একটি ব্যক্তিগত হাসপাতাল চলমান একটি সিনিয়র রাষ্ট্রীয় সরকারি মেডিকেল অফিসার উন্মুক্ত।স্বাস্থ্য অধিদফতরের সংস্কারের জন্য জাতীয় পিএনডিটি কমিটির সদস্য হওয়ার জন্য তখন কেন্দ্রীয় স্বাস্থ্যমন্ত্রী গুলাম নবী আজাদ সিধুকে আমন্ত্রণ জানান৷ সম্ভাবনার কথা আগেই জানা গিয়েছিল। রাজ্যসভা থেকে পদত্যাগের পর বিজেপি শিবির ছেড়ে আম আদমি পার্টিতে যোগ দিতে চলেছেন প্রাক্তন ক্রিকেটার তথা রাজনীতিক নভজ্যোত সিং সিধু। রাজ্যসভা থেকে পদত্যাগের একদিন পরে মঙ্গলবার সাংবাদিক বৈঠকে নবজ্যোত সিং সিধুর আম আদমি পার্টিতে যোগ দেওয়ার কথা জানালেন তার বিধায়ক স্ত্রী নবজ্যোত কাউর। তিনি জানিয়েছেন, সিদ্ধান্ত পুনর্বিবেচনা করার কথা ভাবছেন না সিধু। এদিন নবজ্যোত কাউর জানিয়েছেন, 'আমার মনে হয়, সিধু স্পষ্ট ভাবেই তার পরবর্তী পদক্ষেপের কথা বলেছেন। দেখা যাক তিনি ভবিষ্যতে কী করেন। তিনি জানিয়েছেন, পঞ্জাবের জন্য কাজ করতে চান। আর সেটা করতে গেলে আম আদমি পার্টি ছাড়া উপায় নেই।' পূর্ব অমৃতসরের বিধায় তথা স্বাস্থ্য মন্ত্রকের মুখ্য সংসদীয় সচিব কাউর জানান, 'আমি একজন বিধায়ক এবং দলের সংসদীয় সচিব। ভবিষ্যত্‍ সম্পর্কে এখনও কোনও সিদ্ধান্ত নিইনি। কিন্তু সিধু পঞ্জাবের জন্য কাজ করার সিদ্ধান্ত নিয়ে ফেলেছে। বুঝতেই পারছেন ওর সামনে কোন বিকল্প পথ খোলা রয়েছে।' আপ-এর তরফ থেকে সিধুকে কি কোনও প্রস্তাব দেওয়া হয়েছে? প্রশ্নের উত্তরে কাউর জানান, 'ও নিশ্চয় তাদের সঙ্গে কথা বলেছে। সাংবাদিক বৈঠক করে নিজের ভবিষ্যত পদক্ষেপের কথা জানাবে সিধু। আমি ওকে অন্ধের মতো অনুসরণ করি। তবে আগে সিধু সিদ্ধান্ত নিন। বর্তমানে আমি একজন বিজেপি বিধায়ক।' "The Tribune, Chandigarh, India - Jalandhar Edition"। Tribuneindia.com। সংগ্রহের তারিখ ২০১২-১০-১৮।  "সংরক্ষণাগারভুক্ত অনুলিপি"। ২৯ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১৯ ফেব্রুয়ারি ২০১৯।  "'The burden is over': Navjot Singh Sidhu's wife quits BJP on Facebook"। ১ এপ্রিল ২০১৬। সংগ্রহের তারিখ ২০ অক্টোবর ২০১৮।  "The Tribune, Chandigarh, India - Jalandhar Edition"। www.tribuneindia.com। সংগ্রহের তারিখ ২০ অক্টোবর ২০১৮।  টেমপ্লেট:BJP-politician-stub
মার্লে ওবেরন

মার্লে ওবেরন (ইংরেজি: Merle Oberon; জন্ম: এস্টেল মার্লে ওব্রায়েন টমসন, ১৯ ফেব্রুয়ারি ১৯১১ - ২৩ নভেম্বর ১৯৭৯) ছিলেন একজন ব্রিটিশ-মার্কিন অভিনেত্রী। তিনি ব্রিটিশ চলচ্চিত্র দ্য প্রাইভেট লাইফ অব এইটথ হেনরি (১৯৩৩)-এ অ্যান বলেইন চরিত্রে অভিনয়ের মধ্যে দিয়ে তার চলচ্চিত্র জীবন শুরু করেন। দ্য স্কারলেট পিম্পার্নেল (১৯৩৪) ছবিতে সফলতা অর্জনের পর তিনি স্যামুয়েল গোল্ডউইনের ছবিতে অভিনয়ের জন্য মার্কিন যুক্তরাষ্ট্রে যান। তিনি দ্য ডার্ক অ্যাঞ্জেল (১৯৩৫) ছবিতে অভিনয় করে শ্রেষ্ঠ অভিনেত্রীর জন্য একাডেমি পুরস্কারের মনোনয়ন লাভ করেন। ১৯৩৭ সালে এক গাড়ি দুর্ঘটনায় তিনি মুখে আঘাত পান। তিনি আঘাত সারিয়ে ১৯৭৩ সাল পর্যন্ত চলচ্চিত্র ও টেলিভিশনে সক্রিয় ছিলেন। তিনি ত্রিশটির অধিক চলচ্চিত্রে অভিনয় করেছেন, তন্মধ্যে তার সবচেয়ে উল্লেখযোগ্য চলচ্চিত্র ছিল উদারিং হাইটস্‌ (১৯৩৯)। এস্টেল মার্লে ওব্রায়েন টমসন ১৯১১ সালের ১৯শে ফেব্রুয়ারি ব্রিটিশ ভারতের বম্বে শহরে জন্মগ্রহণ করেন। ১৯১১ সালে রাজা পঞ্চম জর্জের সাথে রানী ম্যারির ভারতে আগমনের সম্মানার্থে মার্লের ডাকনাম প্রদান করা হয় "কুইনি"। মার্লের জন্মসনদে উল্লেখ রয়েছে তার পিতা আর্থার টেরেন্স ওব্রায়েন টমসন ছিলেন একজন ব্রিটিশ যন্ত্র প্রকৌশলী, যিনি ডার্লিংটনের নিবাসী ছিলেন এবং ভারতের রেলওয়েতে কর্মরত ছিলেন। তার জন্মসনদ অনুযায়ী তার মাতা শার্লট সেলবি ইউরেশীয়, যিনি সিলনের নিবাসী ছিলেন এবং তার পূর্বপূরুষগণ মাওরি ছিলেন। মার্লের প্রকৃত মাতা ছিলেন শার্লটের ১২ বছর বয়সী কন্যা কনস্ট্যান্স। চা বাগানের আইরিশ ফোরম্যান হেনরি আলফ্রেড সেলবির সাথে শার্লটের সম্পর্ক ছিল এবং শার্লট ১৪ বছর বয়সে কনস্ট্যান্সকে জন্ম দেন। লিবম্যান, লিসা (২৮ জুলাই ২০১৭)। "The Fascinating Old Hollywood Story That Inspired The Last Tycoon's Best Plotline"। ভ্যানিটি ফেয়ার (ইংরেজি ভাষায়)। সংগ্রহের তারিখ ১৯ ফেব্রুয়ারি ২০১৯।  "Merle Oberon | British-American actress"। এনসাইক্লোপিডিয়া ব্রিটানিকা (ইংরেজি ভাষায়)। সংগ্রহের তারিখ ১৯ ফেব্রুয়ারি ২০১৯।  হাইয়াম ও মসলি ১৯৮৩, পৃ. ২৪। "£5,000 Damages for Merle Oberon"। দ্য গ্লাসগো হেরাল্ড (ইংরেজি ভাষায়)। ৫ মে ১৯৩৮। সংগ্রহের তারিখ ১৯ ফেব্রুয়ারি ২০১৯ – গুগল নিউজ-এর মাধ্যমে।  হাইয়াম ও মসলি ১৯৮৩, পৃ. ২৫। হাইয়াম ও মসলি ১৯৮৩, পৃ. ২১। হাইয়াম ও মসলি ১৯৮৩, পৃ. ১৮। উইকিমিডিয়া কমন্সে মার্লে ওবেরন সংক্রান্ত মিডিয়া রয়েছে। ইন্টারনেট মুভি ডেটাবেজে মার্লে ওবেরন  (ইংরেজি) টার্নার ক্লাসিক মুভিজ ডেটাবেজে মার্লে ওবেরন (ইংরেজি) ব্রিটিশ ফিল্ম ইনস্টিটিউটের স্ক্রিনঅনলাইনে মার্লে ওবেরন রটেন টম্যাটোসে মার্লে ওবেরন (ইংরেজি) ফাইন্ড এ গ্রেইভে মার্লে ওবেরন  (ইংরেজি)
মাসসিমো ত্রোইসি

মাসসিমো ত্রোইসি (ইতালীয়: Massimo Troisi; ১৯ ফেব্রুয়ারি ১৯৫৩ - ৪ জুন ১৯৯৪) ছিলেন একজন ইতালীয় অভিনেতা, চিত্রনাট্যকার ও চলচ্চিত্র পরিচালক। তিনি মঞ্চে তার অভিনয় জীবন শুরু করেন এবং টেলিভিশন ধারাবাহিকে অভিনয় করে খ্যাতি অর্জন করেন। তিনি রিকোমিনসো দা ত্রে (১৯৮১, তিন থেকে শুরু করছি), এবং ইল পোস্তিনো (১৯৯৪, পোস্টম্যান) চলচ্চিত্রে অভিনয়ের জন্য সর্বাধিক খ্যাতি অর্জন করেন, শেষোক্ত চলচ্চিত্রের জন্য তিনি শ্রেষ্ঠ অভিনেতা ও শ্রেষ্ঠ লেখনী বিভাগে দুটি একাডেমি পুরস্কার, দুটি গোল্ডেন গ্লোব পুরস্কার ও দুটি বাফটা পুরস্কারের মনোনয়ন লাভ করেন। র‍্যাডফোর্ড, মাইকেল (৩১ মার্চ ২০১১)। "Massimo Troisi: the postman who always delivered"। দ্য গার্ডিয়ান (ইংরেজি ভাষায়)। সংগ্রহের তারিখ ১৯ ফেব্রুয়ারি ২০১৯।  উইকিমিডিয়া কমন্সে মাসসিমো ত্রোইসি সংক্রান্ত মিডিয়া রয়েছে। ইন্টারনেট মুভি ডেটাবেজে মাসসিমো ত্রোইসি  (ইংরেজি) রটেন টম্যাটোসে মাসসিমো ত্রোইসি (ইংরেজি)
হিট (চলচ্চিত্র)

হিট (ইংরেজি ভাষায়: Heat) মাইকেল মান পরিচালিত অপরাধ বিষয়ক মহাকাব্যিক নাট্য চলচ্চিত্র। ১৯৯৫ সালের ১৫ই ডিসেম্বর এটি মুক্তি পেয়েছিল। নিল ম্যাক্‌কলি লস এঞ্জেলেসের পেশাদার ডাকাত আর লেফটেন্যান্ট ভিনসেন্ট হানা পেশাদার গোয়েন্দা। নিল খুব আত্মকেন্দ্রিক ও শান্ত আর ভিনসেন্ট নিজ পেশায় সম্পূর্ণ নিবেদিত। ১৯৬০-এর দশকের একটি সত্য কাহিনীকে আশ্রয় করে এটি নির্মিত হয়েছে। চাক অ্যাডামসন নামে শিকাগোর এক পুলিশ কর্মকর্তা পেশাদার ডাকাত ম্যাক্‌কলিকে ধরতে গিয়ে বিচিত্র অভিজ্ঞতার সম্মুখীন হয়েছিলেন। ছবির কাহিনীও তাই। আল পাচিনো - লেফটেন্যান্ট ভিনসেন্ট হানা রবার্ট ডি নিরো - নিল ম্যাক্‌কলি Val Kilmer - Chris Shiherlis Jon Voight - Nate Tom Sizemore - Michael Cheritto Diane Venora - Justine Hanna Amy Brenneman - Eady Ashley Judd - Charlene Shiherlis Mykelti Williamson - Sgt. Drucker Wes Studi - Det. Casals Ted Levine - Bosko Dennis Haysbert - Donald Breedan William Fichtner - Roger Van Zant ন্যাটালি পোর্টম্যান - লরেন গুস্তাফসন (ভিনসেন্টের সৎ মেয়ে, একটি ছোট চরিত্র) সমালোচকদের কাছ থেকে হিট প্রধানত ইতিবাচক সমালোচনা পেয়েছে। আইএমডিবি-তে এর রেটিং ১০ এর মধ্যে ৮.২। মেটাক্রিটিক-এ শতকরা ৭৬ জন প্রশংসা করেছেন। সেখানে দর্শকদের ভোটে এর রেটিং হচ্ছে ১০ এর মধ্যে ৮.৩। রটেন টম্যাটোস-এ রেটিং হচ্ছে ৮৯%। চলচ্চিত্র সমালোচক রজার ইবার্ট এর চরিত্রগুলোর গভীরতার প্রশংসা করেছেন। তার মতে হিট সিনেমার চরিত্রগুলো সময়মত কাব্যিক এবং অন্তর্দৃষ্টি সম্পন্ন হয়ে উঠে যার ফলে তারা কি ভাবছে তা প্রকাশিত হয়ে যায়। উল্লেখ্য, অ্যান্ড্রু রস এই ছবির কথাবার্তাকে একেবারে সস্তা ও গতানুগতিক বললেও রজার ইবার্ট বলেছেন ঠিক উপর্যুক্ত কারণেই চিত্রনাট্যটি গতানুগতিক হয়নি। http://www.metacritic.com/movie/heat - মেটাক্রিটিক রিভিউ উইকিউক্তিতে হিট (চলচ্চিত্র) সম্পর্কিত উক্তির সংকলন রয়েছে। ইন্টারনেট মুভি ডেটাবেজে হিট (ইংরেজি) Metacritic Reviews ইন্টারনেট মুভি ডেটাবেজে হিট (ইংরেজি) ইন্টারনেট মুভি ডেটাবেজে হিট (ইংরেজি) Jump Cut essay
আইসিএও বিমানবন্দর কোড

ইন্টারন্যাশনাল সিভিল এভিয়েশন অর্গানাইজেসন এয়ারপোর্ট কোড হচ্ছে আন্তর্জাতিক মান্যতা সম্পন্ন বিশ্বের বিভিন্ন বিমানবন্দরগুলোর সনাক্তকারী কোড। এটি জাতিসংঘের অন্তর্গত আন্তর্জাতিক বেসামরিক বিমান সংস্থা নিয়ন্ত্রিত। কোডটি চার অংকের হয়ে থাকে। Pegasus। "What Is An ICAO Code? How To Assign ICAO Codes?"। www.flypgs.com (ইংরেজি ভাষায়)। সংগ্রহের তারিখ ২০২৪-০২-০৫।
বান্নু বিভাগ

বনু বিভাগ পাকিস্তানের খাইবার পাখতুনখোয়া প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত। ১৯৯০ সালে ডেরা ইসমাইল খান বিভাগ থেকে আলাদা করে এই বিভাগটি তৈরি করা হয়েছিল। বিভিন্ন জেলা বিলুপ্ত হওয়ার পর নিম্নলিখিত জেলাগুলি বনু বিভাগে বিদ্যমান: বন্নু জেলা লাক্কি মারওয়াত জেলা Divisions/Districts of Pakistan ওয়েব্যাক মেশিনে আর্কাইভকৃত ৩০ সেপ্টেম্বর ২০০৬ তারিখে Note: Although divisions as an administrative structure has been abolished, the election commission of Pakistan still groups districts under the division names
ডেরা ইসমাইল খান বিভাগ

ডেরা ইসমাইল খান বিভাগ পাকিস্তানের খাইবার পাখতুনখোয়া প্রদেশের প্রশাসনিক বিভাগ ছিল, যেটি ২০০০ সালে সরকারের সংস্কারের তৃতীয় পর্যায়ে বিলুপ্ত না হওয়ার আগ পর্যন্ত বিভাগ হিসেবে পরিচালিত হত। ১৯৯০ সালের আগ পর্যন্ত এটি বনু বিভাগের অন্তর্ভুক্ত ছিল। বিভিন্ন জেলা বিলুপ্ত হওয়ার পর নিম্নলিখিত জেলাগুলি ডেরা ইসমাইল খান বিভাগে বিদ্যমান: ডেরা ইসমাইল খান জেলা ট্যাঙ্ক জেলা Divisions/Districts of Pakistan ওয়েব্যাক মেশিনে আর্কাইভকৃত ৩০ সেপ্টেম্বর ২০০৬ তারিখে Note: Although divisions as an administrative structure has been abolished, the election commission of Pakistan still groups districts under the division names
মাইকেল মান (দ্ব্যর্থতা নিরসন)

নিচের যে কাউকে বোঝাতে পারে: মাইকেল মান (পরিচালক), মার্কিন চলচ্চিত্র পরিচালক মাইকেল মান (বিজ্ঞানী), জলবায়ু বিশেষজ্ঞ মাইকেল টমাস মান, সঙ্গীতজ্ঞ ও জার্মান সাহিত্যের অধ্যাপক, টমাস মানের ছেলে মাইকেল মান (সমাজবিজ্ঞানী), ইউনিভার্সিটি অফ ক্যালিফোর্নিয়া, লস এঞ্জেলেসের সমাজবিজ্ঞানের অধ্যাপক। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
হাজারা বিভাগ

হাজারা (হিন্দকো/উর্দু: ہزارہ‎‎, পশতু: هزاره) পাকিস্তানের খাইবার পাখতুনখোয়া প্রদেশের উত্তর-পূর্ব অংশে অবস্থিত একটি অঞ্চল। এটি সিন্ধু নদীর পূর্ব দিকে অবস্থিত এবং এখানে মোট ৭টি জেলা অন্তর্ভুক্ত রয়েছে: অ্যাবোটাবাদ, বটগ্রাম, হরিপুর, মনসেহরা, উচ্চ কোহিস্তান, নিম্ন কোহিস্তান, এবং টোরঘার। ২০০০ সালে, প্রশাসনিক বিভাগগুলি বিলুপ্ত করে দেওয়া হয় এবং ৪র্থ পর্যায়ের এসে জেলাগুলি পাকিস্তানের নতুন ৩য় স্তর হিসাবে পরিগণিত হয়। বিভিন্ন জেলা বিলুপ্ত হওয়ার পর নিম্নলিখিত জেলাগুলি হাজারা বিভাগে বিদ্যমান: অ্যাবোটাবাদ জেলা বটগ্রাম জেলা হরিপুর জেলা উচ্চ কোহিস্তান জেলা (২০১৪ পর্যন্ত কোহিস্তান জেলার অংশ ছিল) নিম্ন কোহিস্তান জেলা (২০১৪ পর্যন্ত কোহিস্তান জেলার অংশ ছিল) মনসেহরা জেলা তরঘার জেলা (২০১১ পর্যন্ত মনসেহরা জেলার অংশ ছিল) সবশেষে, ২০০৮ সালে সকল প্রশাসনিক বিভাগ পুনরুদ্ধার করে হাজারা বিভাগ ফিরিয়ে আনা হয়। আইয়ুব খান - পাকিস্তানের রাষ্ট্রপতি ইয়াসির হামিদ - ক্রিকেটার Divisions/Districts of Pakistan ওয়েব্যাক মেশিনে আর্কাইভকৃত ৩০ সেপ্টেম্বর ২০০৬ তারিখে Note: Although divisions as an administrative structure has been abolished, the election commission of Pakistan still groups districts under the division names
মাইকেল মান

মাইকেল কেনেথ মান (ইংরেজি: Michael Kenneth Mann; জন্ম: ৫ ফেব্রুয়ারি ১৯৪৩) হলেন একজন মার্কিন চলচ্চিত্র ও টেলিভিশন পরিচালক, প্রযোজক ও চিত্রনাট্যকার। তিনি অপরাধ নাট্যধর্মী ধারার স্বাতন্ত্র্য চলচ্চিত্র নির্মাণের জন্য প্রসিদ্ধ। তার সবচেয়ে সমাদৃত চলচ্চিত্রগুলো হল থিফ (১৯৮১), ম্যানহান্টার (১৯৮৬), দ্য লাস্ট অব দ্য মোহিকান্স (১৯৯২), হিট (১৯৯৫), দি ইনসাইডার (১৯৯৯), কোল্যাটেরাল (২০০৪), ও পাবলিক এনিমিজ (২০০৯)। এছাড়া তিনি জনপ্রিয় টিভি ধারাবাহিক মায়ামি ভাইস (১৯৮৪-৮৯)-এর নির্বাহী প্রযোজক হিসেবে কাজ করেছেন, যা তিনি ২০০৬ সালে একটি পূর্ণদৈর্ঘ্য চলচ্চিত্র নির্মাণ করেন। চলচ্চিত্র রচনা, পরিচালনা এবং প্রযোজনার জন্য তিনি বিভিন্ন আন্তর্জাতিক সংস্থা ও সমালোচকদের নিকট থেকে পুরস্কার ও মনোনয়ন লাভ করেন। তিনি দি ইনসাইডার ও দি অ্যাভিয়েটর চলচ্চিত্রের জন্য শ্রেষ্ঠ চলচ্চিত্র বিভাগে একাডেমি পুরস্কারের মনোনয়ন লাভ করেন এবং দি অ্যাভিয়েটর চলচ্চিত্রের জন্য শ্রেষ্ঠ চলচ্চিত্র বিভাগে বাফটা পুরস্কার অর্জন করেন। এছাড়াও তিনি কান, ভেনিস ও গোল্ডেন গ্লোব পুরস্কারের মনোনয়ন লাভ করেন। টোটাল ফিল্ম মানকে তাদের সর্বকালের ১০০ সেরা পরিচালক তালিকায় ২৮তম স্থান, সাইট অ্যান্ড সাউন্ড তাকে শেষ ২৫ বছরের ১০ সেরা পরিচালক তালিকায় ৫ম স্থান, এবং এন্টারটেইনমেন্ট উইকলি তাকে ২৫ সেরা সক্রিয় চলচ্চিত্র পরিচালক তালিকায় ৮ম স্থান প্রদান করে। ১৯৭৯ - দ্য জেরিচো মাইল ১৯৮১ - থিফ ১৯৮৩ - দ্য কিপ ১৯৮৬ - ম্যানহান্টার ১৯৮৯ - এলএ টেকডাউন ১৯৯২ - দ্য লাস্ট অফ দ্য মোহিকান্‌স ১৯৯৫ - হিট ১৯৯৯ - দ্য ইনসাইডার ২০০১ - আলি ২০০৪ - কোল্যাটেরাল ২০০৬ - মায়ামি ভাইস ২০০৮ - দ্য ফিউ ২০০৪ - দি অ্যাভিয়েটর ২০০৭ - দ্য কিংডম ২০০৮ - হ্যানকক Editors। "Michael Mann"। এনসাইক্লোপিডিয়া ব্রিটানিকা। সংগ্রহের তারিখ ১৭ সেপ্টেম্বর ২০২১।  "The Greatest Directors Ever"। টোটাল ফিল্ম। আগস্ট ২০, ২০০৭। সংগ্রহের তারিখ ১৭ সেপ্টেম্বর ২০২১।  [১] ওয়েব্যাক মেশিনে আর্কাইভকৃত মার্চ ১২, ২০১২ তারিখে "25 Greatest Active Film Directors"। এন্টারটেইনমেন্ট উইকলি। ২৭ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০২১।  উইকিমিডিয়া কমন্সে মাইকেল মান সংক্রান্ত মিডিয়া রয়েছে। ইন্টারনেট মুভি ডেটাবেজে মাইকেল মান  (ইংরেজি) Michael Mann on Instagram Senses of Cinema: Great Directors Critical Database Literature on Michael Mann সাক্ষাৎকার Entertainment Weekly: Part I ওয়েব্যাক মেশিনে আর্কাইভকৃত ৮ জানুয়ারি ২০১৫ তারিখে Part II ওয়েব্যাক মেশিনে আর্কাইভকৃত ১৪ জুলাই ২০১৪ তারিখে L.A. Weekly ওয়েব্যাক মেশিনে আর্কাইভকৃত ২০১৩-১০-২৪ তারিখে DGA magazine Salon ওয়েব্যাক মেশিনে আর্কাইভকৃত ২৭ এপ্রিল ২০০৯ তারিখে "Paint It Black" – Sight and Sound টেমপ্লেট:মাইকেল মান
কোহাত বিভাগ

কোহাত বিভাগ পাকিস্তানের খাইবার পাখতুনখোয়া প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত। ১৯৪৭ সালের স্বাধীনতাকালীন সময়ে, কোহাত পেশোয়ার বিভাগের একটি জেলা ছিল, তবে ১৯৭৬ সালে এটি একটি পৃথক বিভাগ হিসেবে গঠন করা হয়েছিল। বিভিন্ন জেলা বিলুপ্ত হওয়ার পর নিম্নলিখিত জেলাগুলি কোহাত বিভাগে বিদ্যমান: হঙ্গু জেলা কারাক জেলা কোহাত জেলা Divisions/Districts of Pakistan ওয়েব্যাক মেশিনে আর্কাইভকৃত ৩০ সেপ্টেম্বর ২০০৬ তারিখে Note: Although divisions as an administrative structure has been abolished, the election commission of Pakistan still groups districts under the division names
ফ্রোজেন ২

ফ্রোজেন ২ (ইংরেজি: Frozen 2; অথবা Frozen II হিসেবে শৈলীকৃত) হলো ওয়াল্ট ডিজনি এনিমেশন স্টুডিও কর্তৃক তৈরি একটি আসন্ন মার্কিন সঙ্গীতধর্মী এবং কল্পকাহিনীভিত্তিক কম্পিউটার অ্যানিমেটেড চলচ্চিত্র। এটি ২০১৩ সালের ২২শে নভেম্বরে মুক্তিপ্রাপ্ত ফ্রোজেন চলচ্চিত্রের দ্বিতীয় সংস্করণ। পূর্বের চলচ্চিত্রের মতো এই চলচ্চিত্রেও মূল চরিত্রগুলোতে ক্রিস্টেন বেল, ইডিনা মেনজেল, জনাথন গ্রফ এবং জশ গ্যাড কণ্ঠ দিয়েছেন; এর পাশাপাশি ইভান রাশেল উড এবং স্টার্লিং কে. ব্রাউন প্রথমবারের মতো কণ্ঠ দিয়েছেন। এই চলচ্চিত্রটি ২০১৯ সালের ২২শে নভেম্বরে ওয়াল্ট ডিজনি পিকচার্স দ্বারা ২ডি, ৩ডি এবং আইম্যাক্স ৩ডি-তে মুক্তি পাবে। প্রথম চলচ্চিত্রের ঘটনার তিন বছর পর, এলসা উত্তর দিক থেকে একটি অদ্ভুত শব্দ শুনতে শুরু করে।রানী এলসা, তার বোন আনা, ক্রিস্টোফ, ওলাফ এবং সভেন এলসার ক্ষমতার উৎস খুঁজতে এবং তাদের রাজ্যকে রক্ষা করতে তাদের স্বদেশ,অ্যারেন্ডেলের বাইরে একটি নতুন যাত্রা শুরু করে। ক্রিস্টেন বেল – আনা ইডিনা মেনজেল – এলসা জনাথন গ্রফ – ক্রিস্টোফ জশ গ্যাড – ওলাফ স্যান্টিনো ফোন্টানা – হান্স ইভান রাশেল উড – গোরা স্টার্লিং কে. ব্রাউন – চিফ ডাকোটা ফ্রোজেন ২ ২০১৯ সালের ২২শে নভেম্বরে ওয়াল্ট ডিজনি পিকচার্স কর্তৃক ২ডি, ৩ডি এবং আইম্যাক্স ৩ডি-তে মুক্তি পাবে। এর পূর্বে এটির মুক্তির তারিখ ২০১৯ সালের ২৭শে নভেম্বর ঘোষিত হয়েছিল। Elderkin, Beth (১৩ ফেব্রুয়ারি ২০১৯)। "The First Frozen 2 Teaser Shows the Sisters Exploring Beyond Arendelle"। iO9। ১৬ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৯।  Sharf, Zack (ফেব্রুয়ারি ১৩, ২০১৯)। "'Frozen 2' First Trailer: Elsa and Anna Return in Dazzling New Footage"। IndieWire। Penske Business Media, LLC.।  Rubin, Rebecca (নভেম্বর ১, ২০১৮)। "'Frozen 2' Release Date Moves Up a Week"। Variety। সংগ্রহের তারিখ নভেম্বর ২, ২০১৮।  Lesnick, Silas (এপ্রিল ২৫, ২০১৭)। "Disney Movie Release Schedule Gets a Major Update"। ComingSoon.net। সংগ্রহের তারিখ এপ্রিল ২৫, ২০১৭।  উইকিপিডিয়ার সহপ্রকল্পেফ্রোজেন ২ কমন্স হতে মিডিয়া উইকিউপাত্ত হতে উপাত্ত দাপ্তরিক ওয়েবসাইট অলমুভিতে ফ্রোজেন ২ (ইংরেজি) ইন্টারনেট মুভি ডেটাবেজে ফ্রোজেন ২ (ইংরেজি) ফ্রোজেন ২ - বিগ কার্টুন ডেটাবেজ মেটাক্রিটিকে ফ্রোজেন ২ (ইংরেজি) রটেন টম্যাটোসে ফ্রোজেন ২ (ইংরেজি) বক্স অফিস মোজোতে ফ্রোজেন ২ (ইংরেজি) ওয়াল্ট ডিজনি অ্যানিমেশন স্টুডিওসে ফ্রোজেন ২